cyanic-selkie/wikianc huggingface dataset:
Simbol Bahá'í
Simbol Bahá'í adalah simbol-simbol yang digunakan untuk mengeluarkan identifikasi kepada kepercayaan Bahá'í. Sementara bintang bucu lima menjadi simbol bagi agama tersebut, yang digunakan untuk mewakili badan manusia dan penjelmaan tuhan, terdapat lebih lagi simbol-simbol umum lain digunakan misallnya bintang bucu sembilan, nama maha besar, dan simbol batu cincin, melambangkan kesempurnaan, dan utusan-utusan dari tuhan.
Bintang lima bucu
Bintang bucu lima, atau haykal (kuil) adalah simbol Bahá'í seperti yang disebutkan oleh Shoghi Effendi, Penjaga keperayaan Bahá'í: "Secara tegasnya menyatakan bintang bucu lima -simbol Kepercayaan kami, seperti yang digunakan oleh Bab dan dijelaskan oleh-Nya." Bintang bucu lima itu telah digunakan sebagai garis luar surat khas atau tablet oleh kedua-dua bab dan Bahá'u'lláh.
Haykal adalah kata pinjaman daripada perkataan Bahasa Ibrani hēyḵāl yang bermaksud kuil dan khususnya Kuil Sulaiaman di Baitulmuqaddis. Dalam bahasa Arab, perkataan ini juga bermaksud badan atau bentuk sesuatu, terutamanya tubuh manusia. Dalam tradisi Bahá'í,haykal telah ditubuhkan oleh Bab — orang yang memberitahu kedatangan Bahá'u'lláh — yang melambangkan haykal sebagai bintang bucu lima yang mewakili badan manusia sebagai ketua, dua tangan dan dua kaki. Bab menulis banyak surat, tablet, sembahyang dan banyak lagi dalam bentuk bintang bucu lima, termasuk beberapa yang termasuk banyak derivatif perkataan "Bahá" (lihat di bawah).
Dalam tulisan-tulisan Bahá'u'lláh, khususnya Súriy-i-Haykal (Tablet Bait Suci), manakala erti kuil masih hadir, haykal digunakan untuk melambangkan tubuh manusia, terutamanya badan Penjelmaan Tuhan — utusan dari Tuhan — dan diri Bahá'u'lláh sendiri. Gabungan penggunaan haykal sebagai sebuah kuil dan badan manusia adalah digabungkan untuk merujuk kepada sebuah kuil manusia, khususnya badan penjelmaan Tuhan. Di dalam Tablet, haykal juga digunakan untuk merujuk perkataan Tuhan, yang didedahkan dengan Penjelmaan Tuhan.
Nama yang terbesar
Dalam kepercayaan Islam Tuhan mempunyai 99 nama, dan di dalam beberapa tradisi Islam, ia dipercayai bahawa terdapat nama khas ke-100 tersembunyi iaitu Yang Maha Besar. Dalam kepercayaan Bahá'í Nama yang terbesar adalah Bahá’ (بهاء), diterjemahkan sebagi "kemuliaan" atau "keindahan". Banyak simbol-simbol kepercayaan Bahá'í memperolehi kepentingan mereka dari perkataan Bahá ', dan ia adalah perkataan asal yang digunakan dalam banyak nama dan frasa lain yang termasuk Bahá'í (pengikut Bahá'), Bahá'u'lláh (Kemulian Tuhan), `Abdu'l-Bahá (Hamba kepada Kemuliaan), Yá Bahá'u'l-Abhá (Oh Maha Suci Engkau yang Maha Mulia), dan Alláh-u-Abhá (Tuhan Maha Mulia).
Simbol yang dikenali sebagai Nama Terbesar ialah pemaparan sebuah khat Bahasa Arab, "Yá Bahá'u'l-Abhá" (يا بهاء الأبهىselalu diterjemahkan sebagai "Wahai Engkau Maha Suci Yang Maha Mulia!"). Khat ini pada asalnya dilukis oleh plukis khat Bahá'í terawal Mishkín Qalam, and later adopted by Bahá'ís everywhere.
Oleh sebab simbol ini merujuk langsung kepada Nama Tuhan dan Utusan tuhan, berbanding simbol-sibl lain dalam ajaran Bahá'í Faith, ia umumnya tidak digunakan dengan cara yang santai atau untuk menghiasi artifak peribadi yang diletakkan untuk kegunaan biasa. Simbol ini biasanya boleh dilihat di rumah dan cincin penganut Bahá'í dan yang dihasilkan pada skala yang terhad
Archibald Paris
Brigedier Jeneral Archibald Charles Melvill Paris, DSO, MC adalah seorang pegawai Tentera British. Archibald Charles Paris adalah anak lelaki kepada Mejar Jeneral Archibald Paris, KCB dan Lady Paris (née Melvill). Archibald Charles Paris berkahwin dengan Ruth Norton Paris, yang menjadi janda selepas kematiannya.
Pertempuran Malaya
Dalam bulan Disember 1941, Brig. Archie Paris memerintah 12 Briged Infantri India yang menjadi salah satu briged yang ditugaskan di garison Singapura. Apabila Jepun menyerang Tanah Melayu 12 Briged pimpinan Paris masih di Singapura sebagai pasukan simpanan Markas Gerakan Tanah Melayu. Peperangan di bahagian utara Semenanjung tidak berjalan dengan baik dan 11 Divisyen India mengalami kekalahan demi kekalahan dan terpaksa berundur ke selatan.
Apabila keadaan menjadi getir, 12 Briged pimpinan Paris dihantar ke utara untuk memberikan perlindungan kepada pengunduran 11 Divisyen. 12 Briged berjaya melaksanakan tugasan ini dengan baik dan ini memeranjatkan pihak Tentera Jepun. 12 Briged berjaya menyebabkan kadar korban perang yang tinggi di kalangan Tentera Jepun terutama sekali ke atas unit-unit yang memperkecilkan kebolehan Tentera British. Apabila Lt. Jen. Percival menyingkirkan Mej. Jen. David Murray-Lyon sebagai Panglima 11 Divisyen, Paris mengambil alih sementara tugas panglima sehingga diambil alih oleh Mej. Jen. Billy Key
Brig. Jen. Paris adalah antara hanya beberapa orang pemimpin Tentera British yang telah menunjukkan kebolehan berperang dengan cemerlang menentang Tentera Jepun berbanding dengan kebanyakan pegawai lain.
Kapal Rooseboome
Brig. Jen. Paris terselamat daripada penenggelaman kapal Rooseboome dan berjaya menaiki sebuah bot penyelamat (lifeboat) bersama 135 orang penumpang lain. 80 orang berada di dalam bot penyelamat itu sementara yang lainnya bergayut kepada tali dan puing yang lain. Tetapi Brig. Jen. Paris tidak terselamat dan mati di dalam bot tersebut yang hanyut sejauh 100 batu selama 28 hari sehingga tersadai di sebuah pulau kecil di Sumatra. Akhirnya hanya 5 orang penumpang yang terselamat.
Dalam keadaan yang kelam kabut itu, Brig. Jen. Paris mengambil alih kuasa dan mententeramkan keadaan. Walaupun demikian, apabila bekalan air kehabisan, ramai yang tidak tahan menanggung derita terjun ke laut dan lemas. Sekumpulan askar menempatkan diri mereka di haluan bot dan pada malam menolak mereka yang terlalu lemah ke dalam laut untuk mati supaya catuan makanan boleh dipanjangkan. Brig. Jen. Paris sendiri mengalami keadaan meracau-racau sebelum dia koma dan kemudiannya mati.
Raucoules
Raucoules ialah komun di jabatan Haute-Loire di Auvergne, selatan-tengah Perancis.
Rauret
Rauret ialah komun di jabatan Haute-Loire di Auvergne, selatan-tengah Perancis.
Sejarah Jepun
Sejarah bertulis Jepun bermula dengan kemunculan ringkas dalam teks-teks sejarah Cina pada abad ke-1. Bagaimanapun, penyelidikan arkeologi menunjukkan bahawa manusia telah hidup di pulau-pulau Jepun seawal Zaman Paleolitik Awal lagi. Menyusul zaman ais terakhir pada sekitar 12,000 SM, ekosistem Kepulauan Jepun yang kaya menggalakkan pembangunan manusia yang mengeluarkan tembikar terawal yang diketahui semasa zaman Jomon. Sejarah Jepun berselang-seli antara tempoh-tempoh keterasingan dengan pengaruh-pengaruh radikal yang kekadang bersifat revolusi dari dunia luar.
Prasejarah
Pada zaman ais, Jepun tercantum dalam benua Asia dari Sakhalin di utara dan Kyushu di selatan; memudahkan penghijrahan manusia, haiwan dan tumbuhan ke kepulauan Jepun dari kawasan yang kini adalah negara China dan Korea.
Budaya Jomon timbul sekitar 11,000 sebelum Masihi dengan berakhirnya zaman ais. Gaya hidup mereka berputik dari cara mesolitik ke neolitik. Masyarakat Jomon juga merupakan penghasil barang-barang tembikar yang terawal di dunia. Difahamkan bahawa kaum Jomon merupakan leluhur kaum Proto Jepun dan Ainu.
Permulaan era Yayoi di sekitar 300 SM ditandakan dengan kedatangan teknologi baru seperti penanaman padi dan sistem pengairan yang dibawa oleh pendatang dari Korea, China dan tempat-tempat lain di Asia.
Era Klasik
Menurut mitos Jepun, negara tersebut diasaskan pada kurun ke 7 SM oleh Maharaja Jimmu. Pada kurun ke 5 dan 6, tulisan Cina dan agama Buddha diperkenalkan ke Jepun dari Korea dan kemudian langsung dari China. Maharaja-maharaja Jepun merupakan ketua pada nama sahaja. Kuasa sebenar terletak pada para bangsawan, pemangku raja dan shogun (gabenor tentera).
Permulaan zaman Nara pada kurun ke 8 ditandakan dengan penubuhan sebuah pemerintah yang kuat yang berpusat di bandar Heijokyo (kini Nara). Pusat tersebut kemudiannya berpindah ke Heiankyo (kini Kyoto), dan di sini lahir sebuah budaya klasik Jepun yang dikenali sebagai Heian.
Era zaman pertengahan
Zaman pertengahan era Jepun telah digubal oleh pejuang yang dikenali sebagai 'samurai'. Pada 1185,general Minamoto no Yoritomo adalah orang pertama untuk memecahkan tradisi memerintah sehaluan dengan Maharaja di Kyoto, memegang kuasa di Kamakura, di selatan Yokohama masa kini. Meskipun era shogun Kamakura kelihatan stabil, Jepun kemudiannya berpecah menjadi negeri-negeri yang saling berperang lalu menderita dalam Zaman Sengoku.
Pada abad ke-16, pedagang dan mubaligh Eropah tiba di Jepun buat julung kalinya, lalu memulakan zaman "Nanban" ("orang gasar selatan") yang melihatkan pertukaran perdagangan dan budaya yang aktif antara Jepun dan rantau Barat. Pada masa yang sama, Oda Nobunaga, Toyotomi Hideyoshi, dan Tokugawa Ieyasu, mengenakan kawalan yang makin kuat terhadap neger-negeri berperang di Jepun. Akhirnya, Tokugawa menyatukan semula Jepun dengan menewaskan musuhnya di Pertempuran Sekigahara pada tahun 1600, memindahkan ibu negara ke Edo (sekarang Tokyo) lalu menubuhkan era shogun Tokugawa.
Pemerintah-pemerintah Tokugawa yang sangsi dengan pengaruh mubaligh Katolik mengharamkan segala perhubungan dengan orang Eropah kecuali bagi perhubungan yang amat terbatas dengan saudagar Belanda di Pulau Dejima. Zaman pengasingan ini bertahan selama dua setengah abad, ketika mengalami perpaduan politik yang halus dikenali sebagai zaman Edo, dianggap sebagai kemuncak budaya zaman pertengahan Jepun.
Zaman moden
Pada 1854, Komodor tentera laut Amerika Syarikat Matthew Perry memaksa pembukaan Jepun ke kuasa Barat dengan Konvensyen Kanagawa. Ramai wira samurai memberontak, melihat apa yang dianggap oleh mereka kelemahan Shogun, dan pemberontakan ini meluas menjadi Perang Boshin 1867-68. Shogun terpaksa meletak jawatan, dan Restorasi Meiji memulangkan kuasa ketua negara ke maharaja. Berbagai-bagai idea institusi Barat mula digunakan semasa era Meiji, termasuk kerajaan moden, sistem perundangan dan tentera. Reformasi-reformasi ini mengubahkan Empayar Jepun menjadi kuasa besar yang mengalahkan negara China didalam Perang China-Jepun dan Rusia didalam Perang Rusia-Jepun. Dari 1910, Jepun mengawal Taiwan, setengah pulau Sakhalin, dan Korea.
Awal abad ke-20 melihat tempoh singkat "demokrasi Taisho" ditenggelami oleh kebangkitan peluasan Jepun, mendorong kepada penjajahan Manchuria dan Perang China-Jepun (1937). Pada tahun 1941, Jepun menyerang pangkalan Tentera Laut Amerika Syarikat di Pearl Harbor, mendorong kedua-dua negara ke kancah Perang Dunia II. Setelah kempen yang panjang di Lautan Pasifik, Jepun kehilangan jajahan yang diperolehi awalnya, dan Amerika Syarikat hampir ke jarak untuk memulakan pengeboman strategik ke atas Tokyo, Osaka, dan bandar-bandar lain. Jepun menyerah selepas pengeboman bom atom bandar Hiroshima dan Nagasaki pada 1945, kehilangan keseluruhan koloninya di Asia dan Pasifik.
Jepun kekal di bawah penjajahan Amerika Syarikat sehingga 1952. Dalam tempoh itu, ia menerima pakai perlembagaan baru yang menetapkan negara tersebut sebagai raja berperlembagaan. Selepas penjajahan, di bawah program pembangunan industri agresif, dasar perlindungan, dan penyerahan pertahanan strategik kepada Amerika Syarikat, keluaran negara kasar Jepun makin meningkat menjadi yang kedua tertinggi di dunia. Sungguhpun berlakunya kejatuhan pasaran saham yang teruk pada tahun 1989 yang mana negara ini amsih belum peulih sepenuhnya, Jepun masih sebuah kuasa ekonomi dunia dan juga baru-baru ini telah bangkit semula sebagai kuasa strategik dengan meminjamkan sokongan bukan kombat dalam Perang Teluk dan pencerobohan Iraq pada tahun 2003.
Cisternino
Cisternino merupakan sebuah bandar komun di Wilayah Brindisi, Puglia, Itali.
Mitologi Cina
Mitologi Cina ialah sehimpunan sejarah kebudayaan, cerita rakyat, dan agama yang diturunkan dalam tradisi lisan mahupun bertulis, termasuklah mitos dan lagenda penciptaan dunia dan mitos-mitos berkenaan pengasasan kebudayaan Cina dan negara China. Seperti mitos-mitos lain, mitos Cina pernah sedikit sebanyak dipercayai sebagai fakta sejarah.
Para sejarawan menduga bahawa mitologi Cina bermula asasnya seawal-awal abad ke-12 SM. Mitos dan legendanya diturunkan dalam bentuk lisan selama ribuan tahun, baik secara lakon pentas mahupun secara lagu atau berseloka, sebelum dapat dirakamkan dalam bahan pustaka seperti Shan Hai Jing dan sebagainya. Surat-surat diraja dan hukum falsafah seperti Shangshu, Shiji, Liji, Lüshi Chunqiu dan sebagainya, semuanya mengandungi unsur mitos Cina.
Konsep utama
Sesetengah mitos masih terpelihara dalam bentuk teater atau sastera, sebagai lakon pentas atau novel. Antara bahan-bahan mitos terpenting yang dianggap sebagai rekod mitos yang paling sahih termasuklah:
Tokoh-tokoh utama yang terlibat dalam asal-usul manusia dalam mitos Cina:
Tiga Tokoh Mulia dan Lima Maharaja
Sewaktu atau selepas zaman Nuwa dan Fuxi, datangnya zaman Tiga Tokoh Mulia dan Lima Maharaja (三皇五帝). Para pemerintah legenda ini memerintah dari sekitar tahun 2850 SM hingga 2205 SM, sebelum dinasti Xia.
Nama-nama Tiga Tokoh Mulia dan Lima Maharaja ini banyak berbeza mengikut sumbernya, tetapi yang paling diterima umum (dipetik dari Shangshu) adalah seperti berikut:
Kesemua pemerintah ini disanjung tinggi sebagai pemimpin yang tinggi kesusilaan dan kemurniannya, supaya dicontohi oleh raja-raja dan maharaja-maharaja yang selanjutnya. Apabila Qin Shi Huang menyatukan China pada 221 SM, baginda percaya bahawa segala pencapaiannya telah mengatasi apa yang dikecapi oleh semua raja sebelumnya. Baginda menggabungkan gelaran kuno Huang (皇) dan Di (帝) untuk membentuk gelaran baru, iaitu Huangdi (皇帝), yakni "Maharaja".
Banjir Raksasa
Shun menyerahkan kepimpinan puak Huaxia kepada Yu (禹). Sungai Kuning seringkali melimpah, dan pernah menyebabkan banjir besar pada zaman Yao. Ayahanda Yu, Gun, ditugaskan mengawal banjir oleh Yao, tetapi gagal meringankan masalah itu selepas sembilan tahun. Beliau dihukum mati oleh Shun, maka Yu mengambil alih tempat bapanya, lalu memimpin rakyat supaya membina terusan dan tetambak. Selepas 13 tahun menitis peluh dan darah, akhirnya masalah banjir diatasi di bawah perintah Yu. Shun menawarkan tanah Xia (kini Kaunti Wan di Henan) kepada Yu. Selepas kemangkatannya, Shun menyerahkan kepimpinan kepada Yu. Sumber utama kisah Yu dan Banjir Raksasa ini datangnya dari Rancangan Yu Agung dalam Shangshu (尚書·大禹謨). Atas jasa pencapaiannya kerana meleraikan Banjir Raksasa, Yu mendapat gelaran Da Yu atau "Yu Agung" (大禹). Baginda juga dikenali sebagai Maharaja Yu (帝禹), sama seperti para pemerintah yang sebelumnya.
Dinasti Xia
Selepas Yu mangkat, kepimpinannya tidak diserahkan kepada timbalannya, tetapi diwariskan kepada anakandanya, iaitu Qi. Sumber-sumber bertentangan pendapat tentang bagaimana Qi mendapat jawatan pemerintah. Kebanyakan versi sepakat bahawa Yu mula-mula menetapkan timbalannya, Gao Yao (皋陶), sebagai pewarisnya, tetapi Gao Yao mati sebelum baginda, jadi terpaksalah Yu melantik anakanda Gaotao, itu Bo Yi (伯益) sebagai pewaris. Satu versi menceritakan bahawa semua rakyat yang setia kepada Yu lebih mengagumi Qi daripada Bo Yi, maka Yu menyerahkan kuasa kepada Qi. Satu lagi versi menegaskan bahawa Bo Yi menawarkan jawatan itu kepada Qi secara keupacaraan, dan akhirnya Qi menerimanya walaupun di luar kebiasaan, kerana beliau direstui oleh para pemimpin lain. Satu lagi versi menyatakan bahawa Qi membunuh Bo Yi lalu merampas tampuk kepimpinan.
Versi yang paling diterima secara meluas di China adalah: Yu melantik Bo Yi sebagai pewaris, kerana Bo Yi menjadi terbilang kerana mengajar rakyat menggiring haiwan dengan api ketika berburu. Bo Yi mendapat sokongan rakyat dan Yu tidak boleh mudah menentangnya. Akan tetapi, Yu memberikan jawatan tanpa kuasa kepada Bo Yi, sementara menyerahkan segala kuasa pemerintahan negara kepada anakandanya. Lama-kelamaan, kemasyhuran Bo Yi semakin pudar, manakala anakanda Yu, Qi menjadi lebih ternama. Maka Yu melantik Qi sebagai pewarisnya. Bo Yi tidak rela mengundurkan diri lalu mencabar Qi untuk merebut tampuk kepimpinan, maka tercetusnya perang saudara. Atas sokongan padu dari rakyat, Qi menumpaskan bala tentera Bo Yi, membunuh Bo Yi, dan mengukuhkan pemerintahannya.
Pewarisan Qi ini mematahkan kelaziman pewarisan atas kepujian yang terdahulu, serta memulakan apa yang dikatakan sebagai wangsa pertama sejarah China, iaitu "Xia" yang dinamakan sempena ibu kota Yu.
Dinasti Xia merupakan zaman yang separa mitos. Catatan Sejarawan Agung dan Sejarah Buluh merakamkan nama-nama 17 raja Dinasti Xia. Bagaimanapun, tiadanya bukti kukuh mengenai ibu kotanya atau kewujudannya sebagai sebuah negara walau betapa besar pun. Bukti arkeologi tamadun bandar Cina sebelum Dinasti Shang kini masih belum ditemui.
Dinasti Shang
Berbeza dengan dinasti Xia, adanya bukti arkeologi yang jelas mengenai sebuhah pusat kerajaan di Yinxu di Anyang, dan sebuah tamadun bandar pada dinasti Shang. Namun demikian, kronologi sebenar tiga dinasti pertama masih menjadi titik pertikaian.
Penciptaan dan Dewa-Dewi
Maharaja Jed menyandang tugas mentadbir tiga alam, iaitu syurga, neraka dan alam hidupan. Baginda menghakimi dan melaksanakan ganjaran dan hukuman terhadap tindakan para keramat, orang yang hidup dan yang mati berlandaskan sistem kepujian yang dikenali sebagai Jinlü Yupian (玉律金篇, "Helaian Emas Rukun Jed"). Apabila pengadilan yang diusulkan dibantah oleh keramat yang lain, pentadbiran terpaksa mengambil jalan keluar dengan mendapat nasihat ketua-ketua penasihat.
Naga
Naga Cina merupakan salah sejenis makhluk yang terpenting dalam mitos Cina. Naga dianggap sebagai makhluk yang paling berkuasa dan kedewaan, dan dipercayai sebagai pengawal segala perairan. Naga melambangkan kuasa besar yang sentiasa mendukung perwira dan dewa-dewi. Antara naga-naga terkenal dalam mitos Cina ialah Yinglong ("Naga Pembalas") yang dikatakan sebagai dewa hujan. Ramai yang memuja Yinglong di merata tempat untuk menerima hujan. Dalam mitos Cina, naga dipercayai mampu membentuk awan dengan nafasnya. Adakalanya, Bangsa Cina menggunakan istilah "Keturunan Naga" sebagai lambang identiti etnik mereka.
Agama dan mitos
Mitos Cina menjalin interaksi yang hebat dengan sistem kepercayaan utama dalam budaya Cina, iaitu Konfusianisme, Taoisme, dan Buddhisme.
Dari satu segi, unsur-unsur mitos pra-dinasti Han seperti yang tercatat dalam Shan Hai Jing, disesuaikan dengan sistem-sistem kepercayaan tersebut ketika dikembangkan (bagi Taoisme), ataupun diasimilasikan dalam kebudayaan Cina (bagi agama Buddha). Dari segi yang lain pula, unsur-unsur dari pengajaran dan kepercayaan sistem-sistem ini diterapkan dalam mitos Cina. Misalnya, kepercayaan Taoisme akan syurga rohani terkandung dalam mitos sebagai tempat kediaman para dewa-dewi.
Litar Jalan Phoenix
Formula Satu mengadakan Grand Prix Amerika Syarikat di Litar Jalan Phoenix di Phoenix, Arizona pada tahun 1989 sehingga tahun 1991. Tiada perlumbaan Formula 1 diadakan di Amerika Syarikat sehinggalah Indianapolis Motor Speedway mengadakan Grand Prix tersebut pada tahun 2000.
Susun atur litar yang digunakan pada tahun 1989 dan 1990
Susun atur litar yang digunakan pada tahun 1991
Kirchberg an der Murr
Kirchberg an der Murr merupakan sebuah kota terletak di munisipaliti Rems-Murr-Kreis, Baden-Württemberg, Jerman.
Kuybyshev, Imishli
Kuybyshev merupakan sebuah kampung yang terletak di daerah Imishli, Azerbaijan.
Mata Ie, Montasik, Aceh Besar
Mata Ie merupakan sebuah gampong yang terletak di kecamatan Montasik, Kabupaten Aceh Besar, Nanggroe Aceh Darussalam, Indonesia.
Taman Kanak-kanak Al-Ummahatush Sholihat
Taman Kanak-kanak Al-Ummahatush Sholihat atau nama ringkasnya TK Al-Ummahatush Sholihat, merupakan sebuah Taman Kanak-kanak Swasta yang terletak di Jl. Gudang Air No. 1, Jakarta Timur, Indonesia.
Sadeqabad, Neyriz
Sadeqabad, Neyriz merupakan sebuah kawasan yang terletak di Iran.
Erchie
Erchie merupakan sebuah bandar komun di Wilayah Brindisi, Puglia, Itali.
Stemonoporus
Stemonoporus adalah genus tumbuhan dalam keluarga Dipterocarpaceae.
Spesies
Ia mengandungi spesies berikut:
Meunasah Tutong, Montasik, Aceh Besar
Meunasah Tutong merupakan sebuah gampong yang terletak di kecamatan Montasik, Kabupaten Aceh Besar, Nanggroe Aceh Darussalam, Indonesia.
Bornasco
Bornasco merupakan kawasan (munisipaliti) di Wilayah Pavia di Itali wilayah Lombardy, berdekatan 25 km selatan Milan dan 11 km timurlaut Pavia. Pada 31 Disember 2004, daerah ini mempunyai populasi 1,881 dan kawasan 12.7 km².
Bornasco bersempadan dengan munisipaliti: Ceranova, Giussago, Lacchiarella, Lardirago, San Genesio ed Uniti, Sant'Alessio con Vialone, Siziano, Vidigulfo, Zeccone.
Angkatan Pertahanan Diri Jepun
Angkatan Pertahanan Diri Jepun (自衛隊), JSDF, juga dirujuk sebagai Angkatan Pertahanan Diri (SDF), Angkatan Pertahanan Jepun (JDF), atau angkatan tentera Jepun, adalah angkatan tentera bersepadu Jepun yang ditubuhkan pada tahun 1954, dan dikawal selia oleh Kementerian Pertahanan. JSDF disenaraikan sebagai angkatan tentera keempat paling kuat di dunia bagi keupayaan konvensional dalam laporan Credit Suisse pada tahun 2015 dan ia mempunyai belanjawan tentera kelapan terbesar dunia. Dalam beberapa tahun kebelakangan ini, mereka telah terlibat dalam operasi pengaman antarabangsa termasuklah Pasukan Pengaman PBB.
Ketegangan, terutamanya dengan Korea Utara, telah mencetuskan perdebatan status JSDF dan hubungannya dengan masyarakat Jepun. Garis panduan tentera pada Disember 2010 telah memfokuskan semula JSDF daripada bekas Soviet Union (sekarang Rusia) memberi tumpuan kepada China, terutamanya mengenai wilayah rebutan Kepulauan Senkaku. Kerjasama telah meningkat antara Amerika Syarikat, United Kingdom, India, Korea Selatan dan Australia.
Botumoito
Botumoito merupakan sebuah desa yang terletak dalam (daerah) kecamatan Botumoita (Botumoito), Kabupaten Boalemo, Provinsi Gorontalo, Indonesia.
Poskod
Poskod yang digunakan di Botumoito adalah 96264. Terdapat 9 buah desa di dalam daerah kecamatan Botumoita (Botumoito).
Pautan luar
Botumoito, Botumoita (Botumoito), Boalemo
Retournac
Retournac (Retornac) ialah komun di jabatan Haute-Loire di Auvergne, selatan-tengah Perancis.
Plutonium
Plutonium ialah suatu unsur kimia dalam jadual berkala yang memiliki simbol Pu dan nombor atom 94. Plutonium merupakan sebuah logam berat, beracun, berwarna putih keperakan dan mempunyai sifat radioaktif semula jadi. Plutonium termasuk dalam siri aktinida.
Galeri Nasional Kanada
Galeri Nasional Kanada atau Muzium Seni Halus Kanada ialah balai seni utama di Kanada. Ia terletak di ibu negara Ottawa, Ontario.
Galeri ini kini ditempatkan di sebuah bangunan berkaca dan granit di Sussex Drive dengan pandangan ketara Bangunan Parlimen Kanada di Bukit Parlimen. Bangunan itu direka bentuk oleh Moshe Safdie dan dibuka pada tahun 1988. Bekas pengarah galeri itu, Jean Sutherland Boggs telah dipilih oleh Perdana Menteri Pierre Trudeau untuk menyelia pembinaan galeri nasional dan muzium.
Marc Mayer dinamakan sebagai pengarah muzium, menggantikan Pierre Théberge pada (19 Januari 2009.
Korb
Korb merupakan sebuah kota terletak di munisipaliti Rems-Murr-Kreis, Baden-Württemberg, Jerman.
Kampung Kuala Lurah
Kampung Kuala Lurah ialah sebuah kampung dalam Mukim Pengkalan Batu di Daerah Brunei-Muara, Brunei. Poskod bagi Kampung Kuala Lurah ialah BH1923.
Ferrera di Varese
Ferrera di Varese merupakan sebuah bandar yang terletak di Wilayah Varese, Itali. Ferrera di Varese memiliki keluasan sebesar 1.5 km². Bandar ini memiliki penduduk sebesar 653 orang. Bandar ini memiliki poskod 21030.
Újszilvás
Újszilvás merupakan sebuah kampung yang terletak di wilayah Pest, utara Hungary.
Kyurabazly
Kyurabazly merupakan sebuah kampung yang terletak di daerah Imishli, Azerbaijan.
Castellane
Castellane ialah komun di jabatan Alpes-de-Haute-Provence di Provence-Alpes-Côte d'Azur di tenggara Perancis.
Leutenbach, Baden-Württemberg
Leutenbach merupakan sebuah kota terletak di munisipaliti Rems-Murr-Kreis, Baden-Württemberg, Jerman.
Bamba (snek)
Bamba ialah snek mentega kacang yang dihasilkan oleh perbadanan Osem di Holon, Israel.
Bamba ialah salah satu makanan ringan terkemuka yang dihasilkan dan dijual di Israel. Ia telah dipasarkan sejak tahun 1964 dengan tiada kemerosotan dalam jualan. Bamba membentuk 25% daripada pasaran snek Israel. Produk serupa daripada pengeluar domestik lain termasuk "Parpar" (Telma, sejak tahun 2000, sebuah syarikat subsidiari Unilever dan "Shush" (Strauss).
Bamba dibuat daripada mentega kacang - perisa jagung dipuf. Bamba tidak mengandungi pengawet atau pewarna makanan, ialah makanan diperkayakan dengan beberapa vitamin, dan mengandungi sejumlah besar lemak dan garam. kandungan tenaga ialah 160 kalori per 28 gram. Bamba disahkan Kasyrut oleh Badatz Baitulmuqaddis. Ada yang menggambarkannya sebagai "Cheez Doodles tanpa keju."
Proses pembuatan
Grits jagung "dipufkan" di bawah tekanan tinggi, menjadikannya garis panjang putih, dipufkan, dengan Bamba yang tidak berperisa. Baris dipotong kepada ketulan dan kemudian dipindahkan ke ruang pengering di mana mereka dibasuh udara selama 20 saat, yang memberi mereka tekstur renyah. Mentega kacang, yang diimport dari Argentina, ditambah pada akhir. Seorang pekerja berdiri di atas tangga di atas gendang berputar dan menuangkan kendi mentega kacang cair ke dalam setiap bekas. Apabila gendang bertukar, ketulan disalut. Bamba panas kemudian dipindahkan bersama ban berjalan untuk menyejuk sebelum pembungkusan.
Variasi
Osem juga menghasilkan strawberi - Bamba berperisa (secara rasmi dikenali sebagai 'Sweet Bamba' במבה מתוקה), dan 'Bamba Merah' secara tidak rasmi (roundabout) bentuk bukan bujur, dan merah bukan warna biasa. Ia pada asalnya berwarna dengan pewarna merah tiruan, yang sejak itu telah digantikan dengan bitrut. Pada tahun 2008 Osem memperkenalkan rasa Bamba baru, nougat - yang dipenuhi, yang dihasilkan di kilang Osem di Sderot. Ia dianggap oleh kumpulan Nestlé, pemilik kepentingan mengawal Osem, menjadi salah satu kejayaan besar Nestlé di Israel. Osem memperkenalkan Bamba halva-diisi coklat pada tahun 2010 dan "Bamba yang diisi Bamba" pada tahun 2013. Produk yang sangat serupa, dipanggil 'Erdnussflips' (kacang lambungan), diperkenalkan ke pasaran Jerman oleh syarikat Bahlsen, dan sangat popular lebih daripada 50 tahun selepas produk dilancarkan.
Alahan kacang
Lantaran Bamba dibuat dengan kacang, bagi mereka yang mempunyai alahan terhadap kacang tanah mungkin sangat terjejas olehnya. Walau bagaimanapun, satu kajian pada tahun 2008 menyimpulkan bahawa disebabkan oleh penggunaan Bamba yang banyak oleh bayi di Israel, alahan kacang jarang berlaku. Kumpulan kawalan kanak-kanak Yahudi di UK mempunyai sepuluh kali lebih tinggi daripada alergi; perbezaannya tidak diambil kira oleh perbezaan di atopi, kelas sosial, latar belakang genetik, atau alergenicity kacang.
Kritikan
Sesetengah pakar kesihatan mengatakan bahawa Bamba tidak boleh dinaikkan sebagai snek kanak-kanak yang "sihat". Mereka mengatakan tuntutan ini menipu, dan vitamin tambahan di Bamba boleh mengakibatkan terlalu banyak penggunaan nutrien.
Riotord
Riotord ialah komun di jabatan Haute-Loire di Auvergne, selatan-tengah Perancis.
Cacing tanah
Cacing tanah (bahasa Inggeris:Earthworm) ialah nama biasa untuk ahli terbesar Oligochaeta (iaitu sama ada kelas atau subkelas bergantung kepada pengarang) dalam filum Annelida. Dahulunya ia diletakkan dalam order Opisthopora, atas dasar posterior bukaan liang jantan kepada liang betina, walaupun segmen jantan dalaman adalah anterior betina. Kajian cladistic berdasarkan teori telah meletakkannya dalam suborder Lumbricina, order Haplotaxida, namun mungkin ini akan berubah lagi.
Daripada sekitar 6,000 spesies cacing tanah, hanya kira-kira 120 spesies bertaburan meluas di seluruh dunia.
LIFE Records
LIFE Records ialah sebuah syarikat rakaman Negeri-negeri Melayu Bersekutu-Negeri-Negeri Selat-Hong Kong British yang dimiliki oleh Hup Hup Sdn Bhd telah ditubuhkan secara rasmi pada 1 Januari 1933.
Butir-butir Menghubungi LIFE Records
Life Records - Hup Hup Sdn Bhd. No 66-68, Jalan Raja Chulan 50200 Kuala Lumpur Malaysia
Tel: 03 20707524, Fax: 03 2078 3213
dibentuk pada tahun 1933. [2] Ia dikenali sebagai King's Musical Industrial Sdn. Bhd., [3] King's Musical Industries Limited [4] atau Hup Hup Sdn. Bhd. [4]
Anak-anak syarikat di Singapura (Life Record Industries Pte Ltd) dan Hong Kong (The Life Records Limited hong kong ditubuhkan pada tahun yang sama masing-masing.
Peurumping, Montasik, Aceh Besar
Peurumping merupakan sebuah gampong yang terletak di kecamatan Montasik, Kabupaten Aceh Besar, Nanggroe Aceh Darussalam, Indonesia.
Mon Ara, Montasik, Aceh Besar
Mon Ara merupakan sebuah gampong yang terletak di kecamatan Montasik, Kabupaten Aceh Besar, Nanggroe Aceh Darussalam, Indonesia.
Masjid Tumbuk Darat
Masjid Tumbuk Darat merupakan sebuah Masjid Qariah yang terletak dalam daerah Kuala Langat, Selangor, Malaysia. Ia menjadi pusat ibadat bagi masyarakat setempat.
Latar belakang
Masjid Tumbuk Darat terletak di kedudukan Latitud 2 darjah, 40 minit, 26.4 saat Utara dan Longitud 101 darjah, 35 minit, 29.5 saat Timur. Arah kiblatnya adalah pada 292 darjah, 46minit, 14.9 saat.
Gallarate
Gallarate merupakan sebuah bandar yang terletak di Wilayah Varese, Itali. Gallarate memiliki keluasan sebesar 20 km². Bandar ini memiliki penduduk sebesar 50 530 orang. Bandar ini memiliki poskod 21013.
Masjid Sultan Abdul Samad, Kampung Seri Jugra
Masjid Sultan Abdul Samad merupakan sebuah Masjid Qariah yang terletak dalam daerah Kuala Langat, Selangor, Malaysia. Ia menjadi pusat ibadat bagi masyarakat setempat.
Latar belakang
Masjid Sultan Abdul Samad terletak di kedudukan Latitud 2 darjah, 49 minit, 0.23 saat Utara dan Longitud 101 darjah, 27 minit, 0.07 saat Timur. Arah kiblatnya adalah pada 292 darjah, 43minit, 26.3 saat.
Nama Masjid Sultan Abdul Samad diambil sempena Sultan Abdul Samad yang merupakan putera Raja Abdullah ibni Sultan Ibrahim Shah, dan dilahirkan pada tahun 1804. Baginda memerintah dari tahun 1857 sehingga baginda mangkat pada 6 Februari 1898.
The Lady (filem 2011)
The Lady ialah sebuah filem biografi British 2011 arahan Luc Besson, dibintangi oleh Michelle Yeoh sebagai Aung San Suu Kyi dan David Thewlis sebagai mendiang suaminya, Michael Aris. Yeoh menggelar filem itu sebagai "tenaga kerja cinta" tetapi juga mengaku ia berasa menakutkan baginya untuk melakonkan watak penerima Nobel.
Taman Kanak-kanak Al-Irsyadiyah
Taman Kanak-kanak Al-Irsyadiyah atau nama ringkasnya TK Al-Irsyadiyah, merupakan sebuah Taman Kanak-kanak Swasta yang terletak di Jl. Sinar Jaya No. 11, Jakarta Timur, Indonesia.
Taman Kanak-kanak Al-Irsyadiyah memiliki kod NPSN 20111806.
Haora
Haora ialah sebuah perbandaran ("M.Corp") dalam daerah Haora di negeri Bengal Barat, India.
Demografik 2001
Menurut bancian India pada tahun 2001, Haora memiliki bilangan penduduk seramai 1,008,704. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.
Pendidikan 2001
Menurut bancian India pada tahun 2001 Haora memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 57% lelaki dan 43% wanita mampu membaca. 9% dari populasi berusia di bawah 6 tahun. (2001)
Lesen Awam Am Lemah GNU
Lesen Awam Am Lemah GNU (GNU Lesser General Public License), dahulunya Lesen Awam Am Pustaka GNU (GNU Library General Public License), atau singkatannya LGPL ialah lesen perisian bebas terbitan Yayasan Perisian Bebas (Free Software Foundation, FSF) yang direka sebagai langkah kompromi antara Lesen Awam Am GNU (GPL) yang kuat copyleft-nya dan lesen-lesen permisif seperti lesen BSD dan lesen MIT. Lesen Awam Am Pustaka GNU (nama asal LGPL) dterbitkan pada tahun 1991, sebagai versi 2 sebagai kesamaan GPL versi 2. LGPL diberi sedikit penyemakan dalam keluaran 2.1 yang diterbitkan pada tahun 1999, apabila dinamakan semula sebagai Lesen Awam Am Lemah GNU. Versi 3 LGPL diterbitkan pada tahun 2007 dengan penambahan kebenaran yang selaras dengan GPL versi 3.
LGPL mengenakan had copyleft dalam perisiannya sendiri tetapi mengecualikan had-had tersebut kepada perisian lain yang sekadar bersambung dengan perisian tersebut. Apapun, terdapat juga sekatan-sekatan lain dalam perisian tersebut.
LGPL digunakan terutamanya untuk perpustakaan perisian, bahkan juga digunakan oleh sebilangan aplikasi mandiri, khususnya Mozilla dan OpenOffice.org dan juga media.
Padang Tengku
Padang Tengku terletak di daerah Kuala Lipis, Pahang, Malaysia. Pekan ini letaknya kira-kira 20 km dari bandar Kuala Lipis. Asal usul nama Padang Tengku berasal daripada seorang kerabat DiRaja yang bernama Tengku Abdul Samah. Semasa beliau berehat di sebuah padang yang luas, beliau berasa bahawa padang ini sungguh luas dan berasakan pemandangannya yang begitu cantik. Oleh itu, beliau menamakan tempat tersebut sebagai Padang Tengku bersempena dengan nama padang tempat beliau berehat.
Jalan raya
Jalan raya ialah jalan besar atau main road yang menghubungkan satu kawasan dengan kawasan yang lain. Biasanya jalan besar ini mempunyai ciri-ciri berikut:
Secara umumnya sistem jalan raya bagi sesebuah negara diklasifikasikan kepada:-
Padang Tengku
Biasanya, kos tambang bas dari Kuala Lipis ke Padang Tengku ialah RM5.90 sen. Padang Tengku mempunyai keluasan 15 km persegi. Bentuk muka bumi Padang Tengku ialah tanah pamah, beralun, mempunyai rizab hutan hujan dan berbukit bukau. Terdapat beberapa perumahan di sini seperti Taman Bakti, Taman Seri Tara, Taman Dahlia, Taman Kampung Banjir serta Taman Cempaka. Penduduknya terdiri daripada kaum Melayu, Cina, dan India. Mereka bekerja sebagai petani, peniaga, pekerja kilang, pelombong, penoreh getah, dan lain-lain lagi.
Jalan raya
Di sini harus diingatkan bahawa bukan semua jalan yang dapat dilalui oleh kenderaan bermotor itu jalan raya. Contohnya denai-denai di dalam estet. Di Malaysia jalan raya yang sah haruslah diwartakan oleh pihak bekuasa.
Padang Tengku
Padang Tengu juga mempunyai kemudahan stesen kereta api iaitu Stesen keretapi Padang Tengku.
Jalan raya
Pembinaan
300px|right|Pembinaan jalan raya di Malaysia. Secara asasnya, pembinaan jalan raya ialah proses pembukaan ruangan-trafik yang mengatasi pelbagai rintangan geografi. Proses ini melibatkan pengalihan muka bumi, pembinaan jambatan dan terowong, malah pengalihan tumbuh-tumbuhan(Ini mungkin melibatkan penyahhutanan). Pelbagai jenis jentera-bina-jalan akan digunakan untuk proses ini.
Muka Bumi harus diuji untuk melihat sama ada ia mampu untuk menampung keberatan kenderaan. Seterusnya, jika perlu, tanah yang lembut akan diganti dengan tanah yang lebih keras. Lapisan tanah ini akan dianggap sebagai lapisan asasan. Seterusnya, di atas lapisan asasan ini akan dilapisi dengan satu lapisan lagi yang dipanggil lapisan muka. Biasanya lapisan muka adalah terbina daripada Tar ataupun konkrit.
Pengaliran air merupakan salah satu faktor yang harus diambil kira dalam pembinaan jalan raya. Air yang menakung di atas jalan raya selepas hujan bukan sahaja akan membahayakan pengguna jalan raya, malah ia akan menghakis dan sekali gus merosakkan struktur jalan raya. Daripada itu permukaan jalan raya sebenarnya tidak betul-betul rata, sebaliknya mempunyai landaian yang berarah ke longkang di tepi. Daripada itu, air akan mengalir ke longkang secara semula jadi.
Selepas itu, retroflector akan dipasang di tempat-tempat yang genting seperti selekoh yang tajam. Di permukaan jalan mungkin juga akan diletak "mata kucing", yakni sejenis objek bersinar seperti batu yang "ditatahkan" di atas jalan raya. Fungsinya adalah untuk menandakan sempadan laluan.
Penyalinan laluan
Apabila sesebuah jalan raya tunggal dinaik taraf kepada jalan raya kembar atau lebuh raya dengan membina laluan kedua bersebelahan laluan asal, proses tersebut dikenali sebagai penyalinan laluan atau proses kembaran. Laluan dua hala asal menjadi laluan sehala, manakala laluan bersebelahan juga menjadi laluan sehala tetapi bertentangan arah. Ia samalah seperti menaik taraf landasan kereta api daripada landasan tunggal kepada landasan berkembar.
Perekonomian jalan raya
Jalan raya boleh meningkatkan kegiatan ekonomi di suatu tempat kerana ia boleh meningkatkan ketersampaian sesuatu penempatan. Dengan adanya jalan raya, komoditi boleh mengalir ke dalam pasaran penempatan dan hasil ekonomi sesuatu penempatan boleh dijual kepada pasaran luar-tempatan. Selain itu, jalan raya juga membentuk ekonomi trafik di sepanjang laluannya. Contohnya, di pertengahan laluan jalan raya utama yang menghubungkan bandar-bandar besar, penduduk tempatan boleh mengadakan peniagaan makanan kepada pemandu lori yang kerap lalu di situ. Satu contoh yang baik bagi ekonomi trafik boleh dilihat di pekan Machap, Johor Malaysia. Sehubungan itu, Machap telah menjadi tempat istirahat bagi bas jarak-jauh kerana adanya fasiliti istirahat yang lengkap di situ dan juga kedudukannya yang terletak di laluan Lebuhraya Utara Selatan. Di Machap, penumpang-penumpang bas akan membelanjakan wang untuk perkhidmatan restoran dan juga perkhidmatan tandas.
Pemanduan di sebelah kanan atau kiri
thumb|150px|Papan tanda "ikut kiri" di [[Australia]] Aliran lalu lintas ke hadapan adalah bergantung kepada sesebuah negara sama ada di sebelah kanan ataupun kiri. Di negara yang mengamalkan sistem pemanduan sebelah kiri seperti Malaysia, ciri-ciri jalan rayanya adalah seperti berikut:-
Sejumlah 34% daripada jumlah pemandu di sebelah dunia memandu di sebelah lorong kiri manakala 66% lagi di sebelah lorong kanan.
Kesesakan jalan raya
Kesesakan yang berlaku pada jalan raya sering berkait dengan keadaan kenderaan yang menghalang pergerakan di jalan raya. Hal ini akan mengakibatkan trafik perlahan atau tidak dapat bergerak. Kesesakan akan berlaku sekiranya penggunaan jalan raya meningkat (misalnya pada musim perayaan) atau kejadian kemalangan. Selain itu, kesesakan jalan raya juga boleh menimbulkan masalah emosi pemandu dan menyebabkan tekanan dan stres.
Faktor-faktor utama yang menyebabkan kesesakan jalan raya termasuklah:
Biasanya, masalah kesesakan jalan raya boleh diatasi dengan menetapkan polis trafik di kawasan yang sering berlaku kesesakan jalan raya untuk mengawal trafik dan juga dengan menjadikan jalan yang mengalami kesesakan sebagai jalan sehala. Hal ini akan meningkatkan aliran trafik dan dapat menyelesaikan masalah kesesakan.
Buku elektronik
thumb|right|Pembacaan suatu buku eletronik dalam suatu alat pembaca khusus. Buku elektronik atau buku-e/e-buku (bahasa Inggeris: electronic book, juga e-book) ialah sejenis medium penyampaian maklumat yang merujuk kepada penggunaan data digital seakan buku yang mengandungi pelbagai maklumat dalam bentuk teks, gambar atau kedua-duanya. Terbitan sebegini boleh dibaca menggunakan pembaca elektronik yang khusus namun sebarang komputer dengan paparan atau skrin leper yang boleh dilihat seperti komputer riba, komputer tablet dan telefon bijak juga boleh digunakan.
Latar belakang
Terdapat beberapa tokoh yang dilihat berperanan penting dalam pembangunan terbitan buku elektronik ini:
Pengunaan buku elektronik semakin digemari terutamanya di Amerika Syarikat dengan meluasnya kemudahan Internet kepada orang ramai pada tahun 1990-an.
Pengenalan teknologi ini di Nusantara pula bermula secara meluas dengan sebuah penerbit Malaysia, pada Oktober 2010 yang menjual e-buku dalam format EPUB dan MOBI yang boleh disokong dalam peranti Amazon Kindle, Apple iBooks dan Kobo. Buku elektronik interaktif Bahasa Melayu pertama syarkat tersebut, Hingga Akhir Hayat, mula dijual di Apple Appstore pada Mei tahun berikutnya. Teknologi ini kemudiannya semakin dikenali di arus perdana apabila Kumpulan MPH memperkenalkan perkhidmatan penerbitan digital dan kedai e-buku mereka pada Disember 2011.
Penerbitan
Buku biasanya akan diterbitkan dalam format cetakan dahulu barulah format elektronik akan dihasilkan jika disetujui pengarang. Namun, perkara sebaliknya juga boleh berlaku kadangkalanya di mana buku elektronik diterbitkan semula dalam bentuk cetakan jika adanya permintaan dari para pembaca. Terdapat banyak organisasi atau individu yang menulis atau mengalihkan sumber cetakan mereka kepada e-buku untuk memudahkan pembaca dan pemasaran secara terus di Internet.
Terbitan elektronik ini dihasilkan daripada cetakan (atau salinan keras) sedia ada melalui pengimbasan dokumen yang penuh teliti dan tidak merosakkan cetakan asal. Fail imaji yang terhasil daripada pengimbasan ini akan ditukarkan kepada format teks sama ada melalui suatu perisian pengecaman aksara optik ataupun melalui penaipan semula teks kandungan cetakan asal.
Format
Buku elektronik mempunyai pelbagai jenis format di mana ada daripadanya hanya dapat dibuka menggunakan alatan pembaca berjenama tertentu:
Kelebihan
E-buku mempunyai banyak kelebihan yang memberikan kemudahan kepada pembaca-pembaca untuk membawa ke merata tempat e-buku ini tanpa beban yang berat. Komponen ia yang terdiri daripada data elektronik semata-mata mengurangkan saiz dan berat e-buku menjadi jauh lebih ringan berbanding buku cetakan yang ada di pasaran. Sekiranya satu e-buku mempunyai saiz 10 MB, kira-kira 100 e-buku boleh disimpan dalam satu CD. Teks dalam e-buku juga boleh dicari dengan mudah, atau dirujuk silang menggunakan hyperlink. Ini menjadikan format e-buku yang menarik untuk kamus, buku rujukan dan sesetengah buku teks.
Kelemahan
Fail buku elektronik memerlukan perkakasan tambahan agar kandungannya dapat dibaca langsung, terutamanya peranti pemaparan elektronik serta bekalan elektrik yang mungkin memakan kos mahal. Tambahan lagi, kebanyakan e-buku memerlukan aturcara paparan khas yang mungkin tidak tersedia secara mudah atau serasi dengan peranti komputer kini. Kebergantungan e-buku kepada perkakasan lain untuk dibaca mendedahkan ia kepada risiko terjejas disebabkan kegagalan perkakasan perkakasan atau perisian, seperti kegagalan cakera keras atau serangan virus. Teknik pengurusan hak digital boleh digunakan bagi mengehadkan kepenggunaan buku oleh si pemilik sehingga tidak mungkin mengalih hak e-buku kepada orang lain tidak sepertimana buku fizikal boleh dikongsikan dengan sesiapapun. Sesetengahnya pula menghubungi pelayan asal bagi menjejak pembaca dan tabiat membaca, atau menghadkan pecetakan.
Peranti e-buku masih menawarkan pengalaman membaca yang kurang berbanding buku fizikal; resolusi skrin dan kontras antara teks dengan latar belakang paparan cenderung lebih rendah berbanding kertas terutamanya jika digunakan dalam persekitaran disinari cahaya terik matahari. Kebanyakan pembaca juga lebih gemari tekstur kertas disentuh yang dianggap lebih memudahkan berbanding skrin komputer.
Buku Interaktif
Selain buku elektronik, terdapat juga buku interaktif. Buku interaktif ialah buku yang mana para pembacanya boleh berinteraktif dengan buku tersebut, seperti buku tersebut boleh berbunyi serta bertanyakan soalan.
Antara contoh buku interaktif di Malaysia ialah buku My First Book dan buku My Islamic Book dari MommyHana. Kedua-dua buku ini boleh didapati dari https://www.mommyhana.com/
Roche-en-Régnier
Roche-en-Régnier ialah komun di jabatan Haute-Loire di Auvergne, selatan-tengah Perancis.
Oppenweiler
Oppenweiler merupakan sebuah kota terletak di munisipaliti Rems-Murr-Kreis, Baden-Württemberg, Jerman.
Galliate Lombardo
Galliate Lombardo merupakan sebuah bandar yang terletak di Wilayah Varese, Itali. Galliate Lombardo memiliki keluasan sebesar 3.7 km². Bandar ini memiliki penduduk sebesar 841 orang. Bandar ini memiliki poskod 21020.
Sadeqabad, Qatruyeh
Sadeqabad, Qatruyeh merupakan sebuah kawasan yang terletak di Iran.
Le Castellard-Melan
Le Castellard-Melan  ialah komun di jabatan Alpes-de-Haute-Provence di Provence-Alpes-Côte d'Azur di tenggara Perancis.
Piyeung Datu, Montasik, Aceh Besar
Piyeung Datu merupakan sebuah gampong yang terletak di kecamatan Montasik, Kabupaten Aceh Besar, Nanggroe Aceh Darussalam, Indonesia.
Gavirate
Gavirate merupakan sebuah bandar yang terletak di Wilayah Varese, Itali. Gavirate memiliki keluasan sebesar 13.3 km². Bandar ini memiliki penduduk sebesar 9 438 orang. Bandar ini memiliki poskod 21026.
Perpustakaan Negara Sepanyol
Perpustakaan Negara Sepanyol (Bahasa Sepanyol: Biblioteca Nacional de España) ialah perpustakaan awam yang terletak di Madrid, Sepanyol. Ia merupakan perpustakaan di dalam negara dan antara yang terbesar di dunia.
Sebagai sebuah badan berautonomi, perpustakaan ini bertanggungjawab dalam menyimpan warisan bibliografi dan dokumentari di Sepanyol. Didedikasikan untuk mengumpulkan, mengkatalogkan dan memulihara dana bibliografi dan simpanan untuk kira-kira 30 juta penerbitan yang dihasilkan sejak abad ke-18.
Mamedli, Imishli
Mamedli merupakan sebuah kampung yang terletak di daerah Imishli, Azerbaijan.
Piyeung Kuweu, Montasik, Aceh Besar
Piyeung Kuweu merupakan sebuah gampong yang terletak di kecamatan Montasik, Kabupaten Aceh Besar, Nanggroe Aceh Darussalam, Indonesia.
Geoffrey Chaucer
Geoffrey Chaucer (c. 1343 – 25 Oktober 1400) merupakan seorang penyajak Inggeris. Beliau mengkaryakan banyak penulisan sastera dalam bahasa Inggeris menaikkan taraf bahasa yang dituturkan dalam kalangan orang sezamannya sedangkan bahasa-bahasa Perancis dan Latin dianggap bahasa lebih berdarjat tinggi pada Zaman Pertengahan; beliau dilihat sebagai perlambangan warisan sajak England. malah sering dijolok "Bapa Sastera Inggeris" atau "Bapa Sajak Inggeris" atas sebab ini. Mahakarya terhebat beliau memainkan peranan dalam peninggian bahasa Inggeris ini adalah Hikayat Canterbury (The Canterbury Tales).
Sebagai khadam
Beliau mengikuti rombongan tentera Raja Edward III ke Perancis semasa Perang Seratus Tahun pada 1359. Beliau dikepung dan diculik tidak lama kemudian semasa kekacauan pengepungan Rheims, namun beliau diselamatkan baginda raja yang membayar wang tebusan £ 16 (atau £12,261 mengikut inflasi 2021) segera membebaskannya.
Senja hayat
Chaucer meninggal atas sebab tidak diketahui pada 25 Oktober 1400, tarikh kematian ini berdasarkan batu nisan yang terpahat 100 tahun selepas kematian beliau.
Penulisan
Pengkaryaan beliau banyak menetapkan loghat London pada zamannya yang menggabungkan gaya-gaya sebutan Kent dan Midlands. Beliau juga dikenalpasti para penulis kamus bahasa Inggeris sebagai sumber terulung banyak perbendaharaan kata bahasa Inggeris yang masih wujud hari ini.
Juarros de Riomoros
Juarros de Riomoros merupakan sebuah kawasan perbandaran di Sepanyol di Segovia, di komuniti autonomi Castile dan León.